open-index/open-wikipedia-markdown huggingface dataset:
Museum Copticum

[thumb|[Facies musei.]]
thumb|Aditus musei.
thumb|Facies musei ex angiportu visa.
**Museum Copticum** (Arabice ) est museum Cairi in urbe Aegypti situm, cui est maxima rerum Christianarum Aegyptiarum collectio in orbe terrarum. Conditum est a Marco Simaika anno 1908 ad antiquitates Copticas conservandas. Museum historiam Aegyptiam ab originibus ad tempora hodierna tractat. Aedificatum est super terra 8000 metrorum quadratorum ab Ecclesia Orthodoxa Coptorum donata, Papa Cyrillo V Alexandrino regnante.

Museum Copticum exempla artis Copticae maximi momenti conservat, inter quae 1200 manuscripta e Bibliotheca Nag Hammadi, quae autem solum periti consultare possunt.

*Cairus Copticus
*Coptologia
*Historia Coptica

## Notae
## Bibliographia
*Kamil, Jill. 1990. *Coptic Egypt: History and a Guide.* Ed. 2a. Cairi: American University in Cairo. ISBN 9774242424.
*Meinardus, Otto F. A. 1999. *Two Thousand Years of Coptic Christianity.* Ed. 2a. Cairi: American University in Cairo. ISBN 9774245113.
*Simaika, Samir M. 2010. *Markus Pasha Simaika: His life and times.* Cairi: Farid Atiya Press.

## Nexus externi
*Situs proprius.
*Situs proprius. (Anglice scriptum.)
*Kamil, Jill. 2006. Coptic Museum countdown. *Al Ahram Weekly* 778, 19–25 Ianuarii.
*Kamel, Seif. Coptic Museum in Cairo. *Tour Egypt.*

Categoria:Aedificia Aegypti
Categoria:Cairus
Categoria:Constituta 1910
Categoria:Ecclesiae orthodoxae orientales
Categoria:Musea Cairensia
Categoria:Copti
Museum Aegyptium

thumb|Despectus in Museum Aegyptium.
[thumb|Despectus in museum e [globus aerostaticus|globo aerostatico, 1904.]]
**Museum Aegyptium** (Arabice المتحف المصري *El Mathaf El Masri*), plenius **Museum Antiquitatum Aegyptiarum,** vulgo **Museum Cairense,** Cairi in urbe Aegypti situm, est museum et locus magnae antiquitatum Aegypti antiquae collectionis, cui sunt 120,000 rerum, quarum exempla praeclara exhibentur, reliquiis in cellariis conservatis. Aedificium est unum e maximis museis in regione sitis. Hora 9:00 a.m. quotidie publicatur.

## Monumentum Aegyptologis insignissimis dicatum
In horto pro aedificio musei stat monumentum Aegyptologorum maximi momenti, quod Augustum Mariette, Maximi Antiquitatum Concilii conditorem, honorat, a viginti tribus imaginibus Aegyptologorum insignissimorum circumdatum, inter quos Franciscus Chabas, Ioannes Dümichen, Conradus Leemans, Carolus Wycliffe Goodwin, Emmanuel de Rougé, Samuel Birch, Eduardus Hincks, Ludovicus Vassalli, Aemilius Brugsch, Carolus Ricardus Lepsius, Theodulus Devéria, Vladimir Golenishchev, Hippolytus Rosellini, Labib Habachi, Sami Gabra, Selim Hassan, Ahmed Kamal, Zakaria Goneim, Ioannes Franciscus Champollion, Amadeus Peyron, Gulielmus Pleyte, Gaston Maspero, Petrus le Page Renouf.

## Pinacotheca
Inter latissime notas res in museo exhibitas sunt:

Fasciculus:Mask of Tutankhamun 2003-12-07.jpg|Persona Tutankhamun, ex undecim chiliogrammatis auri solidi facta
Fasciculus :Mask of Amenemope1.jpg|Persona funerea Amenemope pharaonis domus vicensimae primae
Fasciculus:Golden Mask of Psusennes I.jpg|Persona mumiae Psusennis I
Fasciculus :Khufu CEM.jpg|Figurina Cheopis
Fasciculus:Khafre statue.jpg|Statua Chephrenis
Fasciculus:Menkaura Bust Closeup.jpg|Statua Mycerini
Fasciculus:GD-EG-Caire-Musée061.JPG|Imago Akhenaten
Fasciculus:Egypt Queen Pharaoh Hatshepsut statue.jpg|Statua Thutmosis III
Fasciculus:Narmer Palette smiting side.jpg|Tabula cosmetica Narmerana
Fasciculus:Merenptah Israel Stele Cairo.jpg|Stela Merneptah
Fasciculus:General Wendjebauendjed mask.jpg|Persona mumiae Wendjebauendjed

## Vide etiam 
*Stela Amenephthis

*Magnum Museum Aegyptium
*Museum Copticum
*Museum Nationale Civilizationis Aegyptiae
*Museum Aegyptium Berolinense

## Notae
## Bibliographia
*Brier, Bob. 1999. *The Murder of Tutankhamen: A True Story.* ISBN 0425166899.
*El-Shahawy, Abeer, et Farid S. Atiya. 2005. *The Egyptian Museum in Cairo.* Cairi: The Egyptian Museum in Cairo
*Montet, Pierre. 1968. *Lives of the Pharaohs.* World Publishing Company.
*Tiradritti, Francesco, ed. 1999. *Egyptian Treasures from the Egyptian Museum in Cairo.* Photographia Araldo De Luca. Novi Eboraci: Abrams. ISBN 0810932768.
*Wafaa El-Saddik. 2005. The Egyptian Museum. *Museum International* 57(1–2).

## Nexus externi
*Situs proprius.
*Situs proprius.
* Photographicum artis architecturaeque archivum.
* Museum Cairense.
* Pinacotheca rerum in Museo Aegyptio.
* *Ancient Egypt Art, Culture and History*

Categoria:Constituta 1835
!
Hypogaeum

[thumb|Aditus ad [sepulcrum Theban Necropolis—TT 353, iussu Sen-en-Mut aedificatum, 97.36m longum, 41.93m profundum.]]
[thumb|upright=0.8|Prospectus 3D [3D scanner|laser scan Hypogaei Volumnorum.]]
[thumb|upright=0.8|[Tablinum inter hypogaeum Volumnorum, ad septentrionalem cryptae finem.]]
[thumb|upright=0.8|Imago 3D tablini intra hypogaeum Volumnorum, a [3D scanner|laser scan sculpta.]]
[thumb|upright=0.8|Aditus hypogaei fratrum trium [Palmyrae in Syria.]]
[thumb|upright=0.8|Hypogaeum Yarhai. [Damascus|Damasci Syriae.]]

**Hypogaeum** (Graece *hypo* + *gaia*) vel **hypogaeum** plerumque est templum vel sepulcrum subterraneum antiquum. Christiani similia templa, sepulcra, cryptasque subterranea aedificabant, quas catacumbas appellabant, sed haec fana fuit variatio solum nomine, non proposito vel ritu, atque investigationes archaeologicae historicaeque probant ea efficienter easdem res fuisse.

Apud Werner Jacobsen legimus:
Episcopi-sancti saeculorum tertii et quarti, sicut alii Romani gloriae studiosi, plerumque in hypogaeis in sepulcretis extra moenia eorum urbium sepeliebantur; saepe solum miracula ad eorum sepulcra fecerunt ut eorum successores descriptiones recentiores caperent. Benignus (mortuus circa 274), episcopus et sanctus Divionensis, in magno sarcophago in sepulcro conclave in sepulcreto Romano sepultus est. Ante autem saeculum sextum, sepulcrum iamdudum ruinae factum erat, et rem paganam censebatur, etiam a Gregorio episcopo Lingonensi.

Hypogaea saepe aedicula pro reliquiis humanis crematis vel loculos pro reliquiis sepultis continent. Sepulcra huius generis aliquando **sepulcra aedificata** appellantur.

Vocabulum *hypogaeum* etiam ullum aedificium vel subterraneam aedificii partem attingere potest, sicut cuniculi sub Amphitheatro Flavio qui animalia servosque (praecipue captos) continebant cum ludos gladiatoriales exspectarent. Quae animalia servique per ostia occulta sub harena aliquando per pugnam attolli potebant.

*Ossuarium
*Serdab

## Notae
## Bibliographia
*Curl, James Stevens. 2006. *A Dictionary of Architecture and Landscape Architecture.* Ed. 2a. Oxoniae: Oxford University Press. ISBN 0198606788.
*Hadjisavvas, Sophocles. 2013. *The Phoenician Period Necropolis of Kition.* Vol. 2. Shelby White and Leon Levy Program for Archaeological Publications.
*Jacobsen, Werner. 1997. Saints' Tombs in Frankish Church Architecture. *Speculum* 72(4): 1107–1143.

## Nexus externi
**Hypogeum of the Volumnis.* CyArk.

Categoria:Aedificia Romana antiqua
Categoria:Conclavia (architectura)
Categoria:Cuniculi
Categoria:Loci subterranei
Categoria:Pyramides
Chephren

[thumb|[Statua Chephrenis e diorite sculpta, nunc in Museo Aegyptio Cairi exhibita.]]
[thumb|left|upright=0.5|''Kha'afre,* [nomen *cartouche* in Indice Regum Abydos.]]
[thumb|upright=0.8|Statua Chephrenis e diorite sculpta, e [templum|templo vallis Chephrenis Gizae, nunc in Museo Aegyptio Cairi, in conclave 42 exhibita.]]
**Chephren** (Graece Χεφρήν) aevo Regni Veteris fuit Aegyptius domus quartae rex (pharao). Filius fuit Cheopis propriusque Ratoisis fratris successor. Secundum Manethonem, rerum gestarum scriptorem antiquum, Chephren quendam Bikherem, sed secundum indicia archaeologica, Mycerinum (Menkheren) antecessit. Chephren Pyramidem Chephrenis, secundam a maxima pyramide Gizensi, aedificari iussit. Aegyptologi hodierni plerumque putant Magnam Sphingem Gizensem ad honorem Chephrenis aedificata fuisse anno 2500 a.C.n. fere. Pauca de Chephrene certe sciuntur, praeter commentationes historicas Herodoti, qui eum appellaverit crudelem, rectorem haereticum, quia templa Aegyptia clavi servabat postquam enim Cheops ea occluserat.

*4412 Chephren

## Notae
## Bibliographia
*Breasted, James H. 1906. The Will of Nekure. In *Ancient Records of Egypt,* pars I, §§ 192.
*Schneider, Thomas. 2002. *Lexikon der Pharaonen.* Dusseldorpii: Albatros. ISBN 3491960533.

## Nexus externi
*De Chephrene.
*De pyramide Cephrenis. *Talking Pyramids.''


Categoria:Pharaones domus quartae Aegypti
Hetepheres I

[thumb|[Sella Hetepheris. Museum Cairense.]]
[thumb|upright=0.8|Conclave [funus|funereum Hetepheris, in sepulcro G7000X, ad meridiem spectans (1926).]]
[thumb|upright=0.8|[Lectus et cervical inter supellectilem funeream Hetepheris. Longitudo lecti est 177 centimetra. Exemplar supellectilis Cairi refectae; hoc autem exemplar in Museo Bellarum Artium Bostoniae exhibetur.]]
**Hetepheres I** fuit coniunx regina Aegypti per domum quartam, circa 2600 a.C.n.

Hetepheres I ut videtur fuit uxor Soris pharaonis, et mater Cheopis regis. Fieri potest Hetepheres solum fuisse minor Soris uxor, quae auctoritatem adepta est postquam filius rex factus erat. Inter eius titulos erant 'Mater Regis' (*mwt-niswt*), 'Mater Regis Binarum Terrarum' (*mwt-niswt-biti*), 'Adiunctus Hori' (*kht-hrw*), 'Filia Dei ex Eius Corpore' (*s3t-ntr-nt-kht.f*).

Matrimonium cum Hetepheres I meliorem fecit affirmationem potestatis Soris. Binae stirpes magnae in maritis coniunctae sunt, quia ea sanguinem regalem ab alia domu ad aliam tulit. Eius titulus 'Filia Dei' coeperat cum Huni, eius pater, rexerat, et pergebat cum Sori nuberet et Cheopem pareret, rectorem proximum, qui eius sepulcrum et pyramidem aedificari iusserit. Hetepheres mortua est Cheope filio regnante. Corpus prope Magnam Pyramidem Gizensem sepultum est.

## Notae
## Bibliographia
*Dodson, Hilton. 2004. *The Complete Royal Families of Ancient Egypt.* Londini.
*Grajetzki, Wolfram. 2005. *Ancient Egyptian Queens: A Hieroglyphic Dictionary.* Londinii: Golden House Publications. ISBN 9780954721893.
*Gundacker, R. 2006. Hetepheres I. und das Rätsel ihrer Bestattung. *Sokar* 12: 30–39.

## Nexus externi
Categoria:Mariti ducum civitatum
Categoria:Soris
Categoria:Cheops
Serdab

[thumb|[Statua Tosorthri, pharaonis domus tertiae Aegypti, per foramen in eius serdab videtur, ad animam defuncti accipiendam parata, cum donis ei donatis.]]
[thumb|Serdab in [sepulcrum|sepulcro A2 cuiusdam Pepi-anch apud Mair in Aegypto.]]
**Serdab** (Persice سرداب *sardāb* 'aqua frigida', vocabulum quod Arabice factum est, 'hypogaeum' significans) est structura sepulcri Aegypti antiquae quae pro conclave statuae Ka hominis mortui erat. Quod, per Regnum Vetus adhibitum, fuit conclave occlusum cui parvum foramen erat quod animam defuncti libere moveri sinebat. Quae foramina praeterea odores donorum admittebant quae statuae donata erant.

Vocabulum *serdab* etiam adhibetur ad conclave simplice et sine ornamentis in multis pyramidibus repertum. Inscriptionibus carentibus, archaeologi rituale huius conclavis propositum invenire non possunt, sed multi Aegyptologi id habent promptuarium, cum horreis subterraneis in regiis privatisque domus secundae sepulcris cognatum. Facile agnoscitur per locum ad occidentalem rationis conclavium internorum pyramidis finem et per tria aedicula in pariete exteriori. Primum huius generis serdab reperitur in pyramide Mycerini, sed usitatae descriptionis pyramidum pars Tanchere regnante factum est.

## Notae 
## Bibliographia 
* Bard, K. A. 1999. *Encyclopedia of the Archaeology of Ancient Egypt.* Novi Eboraci: Routledge. ISBN 0415185890.
* Blackman, Aylward Manley. 1916. The Ka-house and the serdab. *Journal of Egyptian Archaeology* 3: 250–254. ISSN 0307-5133.
* Brovarski, Edward. 1984. Serdab. *Lexikon der Ägyptologie,* ed. Wolfgang Helck at al., 5: 874–879. Wiesbaden: Harrassowitz. ISBN 3447024895.
* Lehmann, Katja. 2000. *Der Serdab in den Privatgräbern des alten Reiches.* 3 vol. Dissertatio, Heidelberg University.
* Monnier, Franck. 2013. ''Vocabulaire d'architecture égyptienne.* Bruxellis: Safran, coll. Précisions. ISBN 9782874570537.
* Schultz, Regine, et Matthias Seidel, eds. 2004. *Ägypten: Die Welt der Pharaonen.'' Ullmann.

Categoria:Architectura
Categoria:Loci archaeologici Aegypti
Categoria:Pyramides Aegypti antiquae
Categoria:Verba Persica
Ratoises

[thumb|[Caput Ratoisis e granite rubra sculptum. Abu Rawash, Museum Lupariense.]]
[thumb|[Statua Setka suo nomine titulisque inscripta. Museum Lupariense.]]
thumb|left|140px|Nomen circumdatum Ratoisis in indice Abydos; nomen hic scriptum est *Ra-Djed-Ef.*
[thumb|upright=0.6|Caput Ratoisis e granite rubra sculptum. [Museum Lupariense.]]
[thumb|upright=1|[Pyramis corrupta Ratoisis iuxta Abu Rawash.]]
**Ratoises** (Graece Ῥατοίσης, nomen a Manethone Hellenizatum), vel **Rhampsinit** et **Rhauosis** vel **Djedefre** (Aegyptice *Sȝ Rˁ ḏd.f Rˁ* 'Filius Ra sicut Ra durat') vel etiam **Radzedef**, fuit pharao Aegyptius domus quartae per Regnum Vetus. Filius fuit Cheopis regis, aedificatoris Magnae Pyramidis Gizensis; mater non certe nota est. Ratoises fuit rex qui *Sa-Rê* titulum regalem introduxit, 'filium Ra' significantem, ac primus qui suum nomen circumdatum cum Ra, deo solis, conexuit. Uxor fuit Hetepheres II, eius (demi)soror et vidua Kawab, Ratoisis fratris.

## Notae
## Bibliographia
*Lloyd, Alan B., ed. *Herodotus.* Liber 2.
*Ryholt, Kim. 1997. *The political Situation in Egypt during the second intermediate Period: c. 1800–1550 B.C.* Hafniae: Museum Tusculanum Press. ISBN 8772894210.
*Kuhlmann, Klaus-Peter. 2005. Der "Wasserberg des Djedefre" (Chufu 01/1): Ein Lagerplatz mit Expeditionsinschriften der 4. Dynastie im Raum der Oase Dachla. *Mitteilungen des Deutschen Archäologischen Instituts, Abteilung Kairo* 61: 243–289. Moguntiaci: Zabern. ISBN 3805334966.
*Waddell, William Gillian, ed. *Manetho.* The Loeb classical Library. Cantabrigiae Massachusettae: Harvard University Press.

## Nexus externi
**Riddle of the Sphinx* (documentarium).

Categoria:Cheops
Categoria:Pharaones domus quartae Aegypti
Soris

[thumb|upright=0.4|left|*Sneferu* (Soris), [nomen proprium|nomen in Indice Regum Abydos circumdatum.]]
[thumb|[Calx|Calcaria Soris statua, in Museo Aegyptio conservata.]]
[thumb|upright=0.8|[Imago Soris albam festi Sed trabeam gerentis, in templo funereo apud Sahshur et nunc in Museo Aegyptio exhibita.]]
[thumb|upright=0.8|[Pyramis Meidensis Soris apud Meidum.]]
[thumb|upright=0.8|[Pyramis Flexa Soris apud Dahshur.]]
**Soris** (Lingua Aegyptia: *snfr*, Graece: Σῶρις) fuit Aegyptius domus quartae rex (pharao) per Regnum Vetus et domus conditor. Huni successit. Aestimatur spatium eius imperii viginti quattuor anni (2613 ad 2589 a.C.n.), triginta anni, vel etiam quadraginta octo anni fuisse. Saltem tres exstantes aedificavit pyramides, ac descriptionem constructionemque pyramidum in Aegypto antiqua renovavit. Uxor fuit Hetepheres I, mater Cheopis.

## Aedificia
Notissima regni Soris monumenta sunt tres pyramides quas in necropole apud Dahshur aedificari iussisse censetur: Pyramis Flexa, Pyramis Meidensis, Pyramis Rubra. Ipso regnante, structurae pyramidum monumentalium progrediebantur, ad Cheopis Magnam Pyramidem demum tendentes, culmen, ut multi credebant et iam credunt, maiestatis splendorisque Regni Veteris Aegypti antiquae, unumque quidem e septem miraculis mundi.

## Notae
## Bibliographia
*Anzovin, Steven, et al. 2000. *Famous First Facts.* Editio internationalis. H. W. Wilson Company. ISBN 0824209583.
*Andreu, Guillemette. 1997. *Egypt in the Age of the Pyramids.* Ithacae: Cornell University Press.
*Bard, A. Kathryn. 2008. *An Introduction to the Archaeology of Ancient Egypt.* Malden: Blackwell Publishing.
*Budge, Wallis. 2008. *The Literature of the Ancient Egyptians.* The Project Gutenberg.
*Dodson, Aidan, et Dylan Hilton, eds. 2004. *The Complete Royal Families of Ancient Egypt.* Londinii: Thames and Hudson.
*Helck, Wolfgang. 1974. Snofru. *Studien zur altägyptischen Kultur* 1:215–225. Hamburgi: Buske. ISSN 0340-2215.
*Krauss, R. 1996. The length of Sneferu's reign and how long it took to build the 'Red Pyramid'. *Journal of Egyptian Archaeology* 82: 43–50. JSTOR 3822113.
*Lepre, J. P. 1990. *The Egyptian Pyramids: A Comprehensive Illustrated Reference.* Londinii: McFarland & Company.
*Malek, Jaromir. 2000. In *The Oxford History of Ancient Egypt,* p. 87.
*Schneider, Thomas. 2002. *Lexikon der Pharaonen.* Dusseldorpii: Albatros. ISBN 3491960533.
*Shaw, Ian, ed. 2000. *The Oxford History of Ancient Egypt.* Oxoniae: Oxford University Press.
*Stadelmann, Rainer. 1987. Beiträge zur Geschichte des Alten Reiches: Die Länge der Regierung des Snofru. *Mitteilungen des Deutschen Archäologischen Institutes Kairo* 43: 229–240. Moguntiaci: von Zabern. ISSN 0342-1279.

## Nexus externi
**The Instruction of Kagemni.* Ancient Egyptian Books of Wisdom.

Categoria:Nati saeculo 27 a.C.n.
Categoria:Mortui saeculo 26 a.C.n.
Categoria:Pharaones domus quartae Aegypti
Domus tertia Aegypti

[thumb|[Funereum Tosorthri templum apud Saqqaram.]]
**Domus tertia Aegypti** est prima Regni Veteris domus in Aegypto antiqua. Inter alias Regni Veteris domus sunt quarta, quinta, et sexta. Caput Regni Veteris fuit Memphis.

 

## Bibliographia
*Agut, Damien, et Juan Carlos Morena-Garcia. 2016. ''L'Egypte des pharaons: De Narmer à Dioclétien.* Lutetiae: Belin, coll. Mondes anciens. ISBN 2701164915.
*Dodson, Aidan, et Dyan Hilton. 2004. *The Complete Royal Families of Ancient Egypt.* Novi Eboraci: Thames and Hudson. ISBN 0500051283.
*Shaw, Ian, ed. 2000. *The Oxford History of Ancient Egypt.* Oxoniae: Oxford University Press. ISBN 0198150342.
*Wilkinson, Toby A. H. 2001. *Early Dynastic Egypt.'' Londinii et Novi Eboraci: Routledge. ISBN 0415186331.

## Nexus externi

Categoria:Aegyptus antiqua
Aegyptus superior

thumb|Aegyptus superior et eius nomi. 
[thumb|upright|[Hedjet, 'corona alba' Aegypti superioris.]]
**Aegyptus superior** (Arabice صعيد مصر *Ṣaʿīd Miṣr,* imminutum Arabice الصعيد *aṣ-Ṣeʿīd*; Accadice *Uriṣṣu*) est lacinia terrae quae in ambobus Nili lateribus patet et inter Nubiam et secundum flumen ad septentriones ad Aegyptum inferiorem extenditur.

Aegyptus superior antiquitate appellabatur 'terra harundinum' vel 'terra cyperacearum'. In viginti duos pagos dividebatur, nomos appellatos. Primus nomus patebat ubi Aswan hodiernum est, et vicensimum secundum prope Atfih hodiernum erat, paululum ad meridiem Cairi.

*Aegyptus antiqua
*Geographia Aegypti
*Historia Aegypti
*Historia Aegypti antiquae
*Naqada III
*Nubia

## Notae
### Bibliographia
*Ballais, Jean-Louis.2000 Conquests and land degradation in the eastern Maghreb. In *Sahara and Sahel,* ed. Graeme Barker & David Gilbertson, 125–136. The Archaeology of Drylands: Living at the Margin, 1(3). Londinii: Routledge. ISBN 9780415230018.
*.
*.
*.
*.
*Edel, Elmar. 1961. *Zu den Inschriften auf den Jahreszeitenreliefs der "Weltkammer" aus dem Sonnenheiligtum des Niuserre.* Gotingae: Vandenhoeck & Ruprecht. OCLC 309958651.
*.
*.
*Martos, José, et Alberto Porlan. 2007. *Faraón.* Aguilar.
*.
*.
*.
*.

## Nexus externi

Categoria:Geographia Aegypti
Aegyptus inferior

[thumb|upright=1.2|[Tabula geographica Aegypti inferioris, nomis historicis monstratis.]]
[thumb|upright=0.5|[Deshret, 'corona rubra' Aegypti inferioris.]]
**Aegyptus inferior** (Arabice مصر السفلى *Miṣr as-Suflā*; Accadice *Muṣur,* *Miṣir*) est septentrionalissima Aegypti regio, quae Deltam Nili, terram fertilem inter Aegyptum superiorem et Mare Mediterraneum patentem, insigniter comprehendit, ab El Aiyat, ad meridiem Cairi hodiernae et Dahshur.

Aegyptus inferior antiquitate appellabatur 'terra papyri' (*Ta-Mehu*). Dividebatur in viginti pagos nomos appellatos, quorum primus iuxta el-Lisht patebat. Caput fuit Memphis.

Hodiernae Aegypti inferioris urbes maximi momenti sunt Alexandria, Tamiathis, Cairus, Giza, Portus Said, Suesia.

*Aegyptus antiqua
*Canalis Suesiensis
*Geographia Aegypti
*Historia Aegypti
*Historia Aegypti antiquae
*Naqada III

## Bibliographia
*Roebuck, Carl. 1966. *The World of Ancient Times.* Novi Eboraci: Charles Scribner's Sons.

## Nexus externi
*Soria Trastoy, Teresa. Ciudades y restos arqueológicos del Bajo Egipto. *Egiptomanía.*


Categoria:Delta Nili
Categoria:Geographia Aegypti
Dyschromia

**Dyschromia** (ICD-9: 709.0, ICD-10: L81.9) ad quamvis mutationem coloris dermis ac unguium refert. 

*Hyperchromia* ad nimietatem pigmenti refert, *hypochromia* ad inopiam.

*Dyschromatoses* morbi et perturbationes dermatologicae ad utrasque maculas spectant.

* Albinismus
* Compunctio
* Haemorrhagia
* Melatoninum
* Vitiligo

## Notae 
## Nexus externi 
Categoria:Dermatologia
Macula (dermatologia)

thumb|Macula (sinistra) est mutatio coloris sine reactione alia.
**Macula** in dermatologia est unus ex efflorescentibus primariis et mutatio coloris dermis (dyschromia) mutationis pigmentorum causa. Colores biologici haemoglobinum, bilirubinum, melatoninum appareant.

## Notae 
## Bibliographia 
* "Fleck (Macula)" in *Altmeyers Enzyklopädie* (Springer, 2017)

* Compunctio
* Haemorrhagia
* Melatoninum
* Vitiligo

Categoria:Dermatologia
Bud Luckey

**William Everett** "**Bud**" **Luckey** (natus Billings in oppido Montana die 28 Iulii 1934; mortuus die 24 Februarii 2018) fuit comoedus atque histrio Americanus.

## Pelliculae selectae 
* *Sesame Street*
* ''Boundin'*
* *The Incredibles*
* *Jack-Jack Attack*
* *Toy Story 3*
* *Winnie the Pooh*
* *Hawaiian Vacation*
* *Mini Adventures of Winnie the Pooh*
* *Disney Infinity*
* *Toy Story 4''

## Nexus externi 
* 

Categoria:Comoedi
Categoria:Actores Civitatum Foederatarum
Orthomyxoviridae

**Orthomyxoviridae** sunt familia virorum cum septem generis, quae ARN pluripartita, singulam polaritatem, negativa fila ostendunt. Segmentatione genetica causa orthomyxoviridae flexiblissimae quorumvis locorum sunt. Orbis terrarum scilicet systematum sanitariorum maximum momentum vira influentiae producunt.

## Etymologia 
*Orthomyxoviridae* de verbis Graecis *ὀρθός*, recte, et *μύξα*, mucus, derivatur. 

## Genera orthomyxoviridarum 
Genera subdivisiones septem sunt Influenzavira A, B, C, D, Isavira, Quaraniavira, Thogotovira.

### Influenzavira 
thumb|Influenzavirus.
Omnia influenzavira infarctum cordis efficere possunt.

#### Influenzavira A 
Adhuc singularis species nota est: *influenza A virus*. Nonnulli serotypi explorati sunt, per exemplum H1N1, H5N1, et alii. Influenzavirus A hominum, porcorum, avium, equorum, chiropterorum contagiosa sunt.

#### Influenzavira B 
Adhuc singularis species nota est: *influenza B virus*, duo serotypi momentum habent: *Victoria* et *Iamagata*. Influenzavira B hominum, phocidarum contagiosa sunt. Influenza B vira quibusdam annis damnum maximum confecierunt.

#### Influenzavira C 
Adhuc singularis species nota est: *influenza C virus*. Influenzavira C hominum, porcorum, canum contagiosa sunt.

#### Influenzavira D 
Adhuc singularis species nota est: *influenza D virus*. Influenzavira D porcorum, boum contagiosa sunt.

### Isavira 
*Infectiosus salmonis anaemia virus* singulariter in hoc genere invenitur et solum salmonis contagiosum est.

### Quaraniavira 
Generi huic duo species sunt: *Johnston Atoll virus* et *Quaranfil virus*.

### Thogotovira 
Quoque generi huic duo species insunt: *Dhoris virus* et *Thogoto virus*. Vira ixodidorum, culicum, mammaliarum contagiosa sunt. Nimirum transmissor Thogotovirorum ixodida quoque apparere possunt.

## Notae 
* Influentia

## Nexus externi 
*"Orthomyxoviridae," www.ncbi.nlm.nih.gov (NCBI Taxonomy Browser)

Categoria:Familiae virorum
!
Carrum

**Carrum** potest esse:
* Carrus, seu plaustrum, vehiculum oneribus vehendis aptum
* Carrum (Italia), oppidum provinciae Spediensis

* Carum
Codex Mendoza

[thumb|upright=1.5|Pagina prima codicis Mendoza. Ad caput videtur signatura [Andreas Thevet|Andreae Thevet *cosmographe du roi* (cosmographi regii Francici) qui hunc librum anno circiter 1553 possidebat]]
**Codex Mendoza** est liber pictus Mexicopoli ante annum 1542 manu scriptus. In tres partes divisus historiam geographiamque imperii Aztecorum vitamque huius populi nuper ab Hispanis devicti describit. Iussu viceregis Novae Hispaniae Antonii de Mendoza scriptum esse censetur (cuius nomine appellatur) sed hoc incertum manet.  Liber ad curiam Hispanicam missus, a piratis Francicis cum aliis spoliis multis subreptus, ab auctoribus Andrea Thevet, Ricardo Hakluyt, Samuele Purchas, Ioanne Selden olim possessus, Oxoniae hodie apud bibliothecam Bodleianam servatur.

## Bibliographia 
; Editiones
* Frances Berdan, Patricia Anawalt, *The Essential Codex Mendoza*. Berkeleiae: University of California Press, 1997 
* С. А. Куприенко, В. Н. Талах, edd., *Кодекс Мендоса*. Kioviae: Видавець Купрієнко, 2013 

## Nexus externi 
* De codice Mendoza apud bibliothecam Bodleianam
** Series paginarum ibidem

Categoria:Scripta 1541
Mendoza
Categoria:Litterae Hispanicae
Categoria:Litterae Navatlacae
Categoria:Mexici scripta
Categoria:Libri historici
Categoria:Libri geographici
Categoria:Bibliotheca Bodleiana
Quaternarium

**Quaternarium** (scil. "aevum") est periodus geologica sub qua vivimus.

Divisio suprema constituit tam aerae Kaenozoicae quam aeonis Phanerozoicae. Abhinc 2&nbsp;588 milium annorum coepit, antecessore Neogenico, secundum scalam aevorum geologicorum Commissionis Internationalis Stratigraphicae.

Quaternarium in duas epochas dividitur, videlicet Pleistocaenum et Holocaenum, inter quae terminus annis 11&nbsp;700 a.p. definitur. Nomen non iam receptum, *Late Quaternary* i.e. "quaternarium inferius", ultimos 0.5–1.0 milliones annorum definit.

Exstinctio Quaternaria tarda, praecipue magnorum animalium (megafaunae), partim ab hominibus efficitur. 

## Notae 
## Nexus externi 
* Subcommission on Quaternary Stratigraphy (Mandatum secundarium de stratigraphia quaternaria) 

Categoria:Aeva geologica
Categoria:Caenozoicum
Categoria:Geographia physica
Categoria:Oceanographia physica
Categoria:Systemata stratigraphica
Malusi Gigaba

**Knowledge Malusi Nkanyezi Gigaba** (Eshowe in oppido natus die 30 Augusti 1971) est politicus Africae Australis.

E populo Zulu ortus, alumnus est universitatis Durbanensis. Minister vicarius a rebus internis, deinde a die 10 Maii 2009 minister a societatibus publicis, a die 25 Maii 2014 minister a rebus internis, a die 31 Martii 2017 minister vectigalium meruit, praeside Iacobo Zuma. Iussu praesidis Cyrilli Ramaphosa die 27 Februarii 2018 officium ministri a rebus internis iterum suscepit.

## Bibliographia 
* "ANC branches want Malusi Gigaba in top six" in  *Mail & Guardian* (21 Octobris 2012)

## Nexus externi 
* "Malusi Nkanyezi Gigaba" apud *SAHistory.org*
* Siphelele Buthelezi, "Noma Gigaba: She had sex with my man" (24 Ianuarii 2016) apud *IOL*
* Refilwe Pitjeng, "Gigaba’s alleged ex-mistress questions integrity, wife’s qualifications" (2017) apud *Eyewitness News*

Categoria:Homines vivi
Categoria:Nati 1971
Categoria:Politici Africae Australis
Categoria:Ministri rerum internarum
Categoria:Alumni Universitatis Durbanensis
Nicolaus Voronov

**Nicolaus Nicolai filius Voronov** (Russice Николай Николаевич Воронов, tr. *Nikolaj Nikolaevič Voronov*; Petropoli natus die [23 Aprilis 5 Maii] 1899, Moscuae mortuus die 28 Februarii 1968) fuit dux exercitus Sovieticus, particeps Belli Civilis Russici, Belli Sovietico-Polonici, Belli Civilis Hispanici, Belli Hiberni, et (ut supremus tormentorum Unionis Sovieticae praefectus,  principalis artilleriae marescalcus ab anno 1944,) Belli Magni Patrii, titulo Herois Unionis Sovieticae (anno 1965) multisque aliis signis laudis ornatus.

## Notae
## Nexus externi
* Pagina de Sergio Voronov in situ interretiali Ministerii Defensionis Foederationis Russicae 
* Pagina de Sergio Voronov in situ interretiali *Heroes terrae* 

Categoria:Ductores exercitus
Categoria:Incolae Imperii Russici
Categoria:Incolae Moscuae
Categoria:Milites Russiae
Categoria:Milites Unionis Sovieticae
Categoria:Participes Belli Civilis Russici
Categoria:Participes secundi belli mundani
Psalmus 111

[thumb|Psslmus 111:10, "Initium sapientiae timor Domini", in aedificio urbis [Ourense]]
[thumb|Pars "Confitebor" ex [Wolfgangus Amadeus Mozartus|Mozarti Vesperis solennibus de Confessore]]
**Psalmus 111** (enumeratione Graeca **psalmus 110** dictus) libri Psalmorum in Nova Vulgata Bibliorum versione incipit superscriptione "Alleluia" et verbis **"Confitebor Domino"**. Hic psalmus est acrostichis.

## Verba psalmi 
Haec sunt verba psalmi 111 (110) ex versione vulgata Clementina:

1 Alleluia.
Confitebor tibi, Domine, in toto corde meo,
in consilio iustorum, et congregatione.
2 Magna opera Domini:
exquisita in omnes voluntates eius.
3 Confessio et magnificentia opus eius,
et iustitia eius manet in saeculum saeculi.
4 Memoriam fecit mirabilium suorum,
misericors et miserator Dominus.
5 Escam dedit timentibus se;
memor erit in saeculum testamenti sui.
6 Virtutem operum suorum annuntiabit populo suo,
7 ut det illis haereditatem gentium.
Opera manuum eius veritas et iudicium.
8 Fidelia omnia mandata eius,
confirmata in saeculum saeculi,
facta in veritate et aequitate.
9 Redemptionem misit populo suo;
mandavit in aeternum testamentum suum.
Sanctum et terribile nomen eius.
10 Initium sapientiae timor Domini;
intellectus bonus omnibus facientibus eum:
laudatio eius manet in saeculum saeculi.

## Lectio christiana 
"Sicut Novi Testamenti inspirati scriptores, primae communitates christianae librum relegunt Psalmorum in eis Christi canentes mysterium".
### Titulus Psalmi 
"In Psalterio Liturgiæ Horarum, unicuique psalmo præmittitur titulus de eius sensu et momento pro humana credentis vita. Hi tituli in libro Liturgiæ Horarum tantum ad utilitatem psallentium proponuntur". Titulus Psalmi 111 in Liturgia horarum est *Magna opera Domini*.
### Descriptio Psalmi 
Iohannes Calvinus, theologiae Christianae Reformationis fautor, sic argumentum psalmi descripsit:
Inscriptio sit nobis vice argumenti. Caeterum ut omnes ad Deum laudandum melius animet, exemplo ipse praeit. Deinde breviter varia eius beneficia recenset, quibus fideles suos olim affecit et assidue prosequitur. Psalmus autem in ordinem alphabeti digestus est, sed ita ut singuli versus duas litteras contineant. Initium primi versus est א: sed in proximo hemistichio ponitur littera ב‬. Tantum duo ultimi versus non sunt in hemistichia distincti, sed uterque ternas literas comprehendit. Quod tamen errore factum esse reperiet quisquis propius expendet contextum. Nam si tres versus ex duobus quis faciat, aptissime inter se cohaerent sententiae. Itaque a librariis perperam neglecta fuit Prophetae distinctio.

## Notae 
## Nexus externi 
* Psalmus 110 in versione Vulgata Stuttgartensi (iuxta Hebraicum)
* Psalmus 110 in Vulgata Clementina (versione Gallicana)
* Psalmus 111 in Nova Vulgata
* Psalmus 111 cum commentario Rashi 

Categoria:Liber Psalmorum
Maite Nkoana-Mashabane

**Maite Nkoana-Mashabane**, praenominibus plenis *Maite Emily* (apud Makgoebaskloof provinciae Limpopoënsis nata die 30 Septembris 1963) est politica Africae Australis.

Repugnatrix iuxta congressum Nationalem Africanum ante annum 1990 militabat. Postea commissa superior patriae iuxta regimina Malaesiae ab 1995, Indiae ab 1999 usque in 2004 meruit. Legata ab habitatione apud regimen provinciale Limpopoënse fuit a die 25 Septembris 2004 usque in 9 Maii 2008, deinde ministra nationali a coniunctionibus externis, praeside Iacobo Zuma, usque in diem 26 Februarii 2018, quo die, iussu novi praesidis Cyrilli Ramaphosa, officium ministrae ab evolutione rurali suscepit.

## Nexus externi 
* "Profile: Ms Maite Nkoana-Mashabane" olim apud situm Ministerii Coniunctionum Internationalium divulgata

Categoria:Nati 1963
Categoria:Homines vivi
Categoria:Politici Africae Australis
Categoria:Legati Africae Australis
Categoria:Repugnatores
Categoria:Ministri rerum externarum
Lindiwe Sisulu

**Lindiwe Nonceba Sisulu** (Ioannesburgi nata die 10 Maii 1954) est politica Africae Australis.

E gente Xhosa in familia repugnatorum et politicorum orta, Lindiwe Sisulu partim in Swazia educata est ubi collegium Waterford Kamhlaba universitatemque Swaziensem frequentavit. Alumna est insuper universitatis Eboracensis in Anglia. Legata est parlamento Africae Australis ab anno 1994. Iam sub praesidatu Nelson Mandela ministra vicaria a rebus internis fuit ab anno 1996 usque in 2001. Praeside Iacobo Zuma ministra meruit informationis a die 24 Ianuarii eiusdem anni, ab habitatione a die 29 Aprilis 2004, a munitione a die 10 Maii 2009, ab habitatione humana iterum a die 26 Maii 2014. Denuo praeside Cyrillo Ramaphosa ministra a coniunctionibus internationalibus die 27 Februarii 2018 facta est.

## Nexus externi 
* "Profile: Ms Lindiwe Sisulu" apud ministerium Coniunctionum Internationalium

Categoria:Nati 1954
Categoria:Homines vivi
Categoria:Politici Africae Australis
Categoria:Alumni Universitatis Swaziensis
Categoria:Ministri rerum externarum
Categoria:Alumni Universitatis Eboracensis
Categoria:Ministri munitionis
Categoria:Alumni Collegii Waterford Kamhlaba
Ptahhotep

[thumb|Duae [statuae Ptahhotep, primi ministri Aegypti, Tanchere pharaone regnante.]]

**Ptahhotep** (Aegyptice *ptāħ ħwtp*) saeculis 25 a.C.n. exeunte et 24 a.C.n. ineunte fuit scriptor et primus minister Aegypti antiquae, Tanchere (Djedkare Isesi) pharaone domus quintae regnante. Auctor fuit *Instructionis Ptahhotep,* primum exemplum litterarum sapientiae Aegyptiarum, ad iuvenes de propriis moribus docendos destinatum. Ei fuit Akhethotep filius, qui etiam primus minister meruerit. Ptahhotep prolesque sub mastaba in Necropoli Saqqara sepulti sunt.

## Notae
## Bibliographia
*Grimal, Nicolas. 1992. *A History of Ancient Egypt.* Blackwell Publishing.
*Jacq, Christian. ''Les maximes de Ptah-Hotep, l'enseignement d'un sage au temps des pyramides: Présentation, texte hiéroglyphique et traduction.* ISBN 2909816648.
*Kosack, Wolfgang. 2015. *Die Weisheitslehre des Ptahhotep,* vol. 7. Berliner Hefte zur ägyptischen Literatur, 1–12: Teil I. 1-6/ Teil II. 7–12 (2 vol.). Paralleltexte in Hieroglyphen mit Einführungen und Übersetzung. Basiliae: Verlag Christoph Brunner. ISBN 9783906206110.
*Mourad, Anna-Latifa. 2015. *The Tomb of Ptahhotep I.* The Australian Centre for Egyptology, Report 37. Oxoniae: Aris and Phillips. ISBN 9780856688515.
*Quirke, Stephen. 2004. *Egyptian Literature, 1800BC, questions and readings.* Series G. Londinii: GHP. ISBN 0954721861.
*Strudwick, Nigel. 1985. *The administration of Egypt in the Old Kingdom: the highest titles and their holders.* Studies in Egyptology. Londinii et Bostoniae: KPI. ISBN 9780710301079. PDF.

## Nexus externi
*Brown, Brian, ed. 1923. *The Wisdom of the Egyptians.'' Novi Eboraci: Brentano's.
*Clagett, Marshall. 1989. *Ancient Egyptian Science: A Source Book.*
*Strudwick, Nigel C., et Ronald J. Leprohon 2005. *Texts from the Pyramid Age. Brill Academic Publishers.
*
*Ptah-Hotep. *AfricaWithin.com.
*"The Instruction of Ptah-Hotep." *AAA Encyclopedia.*
**The Maxims on Good Discourse of Ptahhotep.*

Categoria:Nati saeculo 25 a.C.n.
Categoria:Mortui saeculo 24 a.C.n.
Categoria:Auctores Aegyptii
Categoria:Historici Aegypti
Categoria:Homines domus quintae Aegypti
Categoria:Philosophi
Categoria:Scriptores Aegypti
Categoria:Tancheres
Borislaus Brondukov

**Borislaus Nicolai filius Brondukov** (Russice Борислав Николаевич Брондуков, tr. *Borislav Nikolaevič Brondukov*; Ucrainice Борислав Миколайович Брондуков, tr. *Boryslav Mykolajovyč Brondukov*; natus die 1 Martii 1938 in pago Dubova regionis Kioviensis Ucrainae, tunc in URSS, mortuus apoplexiae cerebri causa die 10 Martii 2004 Kioviae) fuit actor cinematographicus Sovieticus et Ucrainicus, titulo Artificis Popularis RSS Ucrainicae (anno 1988) et Praemio Publico Ucrainae Dovženkiano (anno 1995) ornatus.

## Nexus externi
* Situs interretialis memorialis, Borislao Brondukov dedicatus 

Categoria:Actores Ucrainae
Categoria:Incolae Kioviae
Categoria:Incolae Unionis Sovieticae
Inetkaes

**Inetkaes** fuit principissa  domus tertiae Aegypti antiquae, quae tempora Regni Veteris regnavit. Filia fuit prolesque sola Tosorthri pharaonis et Hetephernebti reginae ac neptis Khasekhemwy regis et Nimaethap reginae.

Inetkaes commemoratur in stela terminali circiter pyramidem gradatam Tosorthri (quae stelae nunc in variis museis curantur) et depingitur in *relief* quod Heliopoli inventum est (nunc Augustae Taurinorum curatum). Imago pharaonem monstrat in solio sedentem, iuxta Inetkaes et Hetephernebti, homines minores.

## Notae
## Bibliographia
*Dodson, Aidan, & Dyan Hilton. 2004. *The Complete Royal Families of Ancient Egypt.* Londinii: Thames & Hudson. ISBN 0500051283.

Categoria:Nati saeculo 27 a.C.n.
Categoria:Mortui saeculo 27 a.C.n.
Categoria:Homines domus tertiae Aegypti
Categoria:Mulieres
Categoria:Tosorthros
Agave americana

***Agave americana*** (binomen a Linnaeo anno 1753 statutum) est species plantarum succulentium familiae Asparagacearum (secundum Gregem Phylogeniae Angiospermarum), vel familiae Agavacearum (secundum taxinomiam vetustiorem). Haec species utile est apud Mexicanos ad potionem validam coquendam nomine *mescal* et ad alios usus satis multos.

## Bibliographia 
[thumb|*Agave americana* ab [Iacobus Ligozzi|Iacobo Ligozzi in hortis Francisci Medices annis 1577/1587 picta]]
; Fontes antiquiores
* 1526/1557 : 
* 1530 : Petrus Martyr ab Angleria, *De orbe novo decades* 3.9, p. 262 ("Primos aiunt habitatores contentos vixisse diu radicibus his, palmarum puta, maguéiorum, quae est herba, sedo siue aizoo quã vulgus semperuiuam appellat, similis.")
* circa 1530 : Toribius Motolinia, *Historia de los Indios de la Nueva España* pp. 249-252 editionis 1914 etc.
* 1572 : Henry Hawks in Richard Hakluyt, *The Principall Navigations, Voiages and Discoveries of the English Nation* (1a ed. Londinii: George Bishop, 1589) p. 547 (*maguez*)
* 1574 : Nicolaus Monardes, *Historia medicinal de las cosas que se traen de nuestras Indias occidentales que sirven en medicina* f. 106r
* 1591 : Juan de Cárdenas, *Primera parte de los problemas y secretos maravillosos de las Indias* (Mexicopoli) pp. 119-120 editionis 1913
* 1601 : Carolus Clusius, *Rariorum plantarum historia* (Antverpiae) appendix pp. clx-clxi "aloë Americana"

; Eruditio
* Sophie D. Coe, ''America's First Cuisines'' (Austinopoli: University of Texas Press, 1994) p. 94

## Nexus externi 
Categoria:Agavaceae
Categoria:Species plantarum
Categoria:Flora Arizonae
Categoria:Flora Mexici
Categoria:Flora Texiae
Categoria:Fruges Americae mediae
Categoria:Plantae succulentae
Categoria:Taxa Linnaei
Categoria:Taxa 1753
Piper aduncum

***Piper aduncum*** (binomen a Linnaeo anno 1753 statutum) est planta scandens generis *Piperis*, in America media et australi sponte crescens, propter fructus condimentarios et medicinales ibi pabulata et alibi sub climate tropico culta. Latinitate communi interdum **piper longum** appellata est, sed haec nomen ad aliam speciem in India florentem rite adhibetur.

## Bibliographia 
; Fontes antiquiores
* circa 1530 : Toribius Motolinia, *Historia de los Indios de la Nueva España* p. 194 editionis 1914
* 1574 : Nicolaus Monardes, *Historia medicinal de las cosas que se traen de nuestras Indias occidentales que sirven en medicina* (1574) f. 86r

; Eruditio
* Lee Dyer, Aparna Palmer, *Piper: A Model Genus for Studies of Phytochemistry, Ecology, and Evolution*. Novi Eboraci: Kluwer, 2004 

## Nexus externi 
Categoria:Species plantarum
Categoria:Piper
Categoria:Condimenta
Categoria:Aromata
Categoria:Fructus
Categoria:Plantae medicinales
Categoria:Fruges Americae australis
Categoria:Taxa Linnaei
Categoria:Taxa 1753
Sepa (sacerdos)

[thumb|upright=0.8|[Imago Sepae in Museo Lupariensi exhibita.]]
**Sepa** fuit nobilis et sacerdos domus tertiae Aegypti antiquae. Inter eius honores fuerunt appellationes *Curator rerum regalium,* *Maximus e decemviris Aegypti superioris,* *Sacerdos Kherty dei,* et *Armentarius tauri albi.*

Uxor Sepae fuit Nesa, qui eocum in mastaba Necropolis Saqqarae sepultus est. Duae statuae maritorum, in eorum sepulcro inventae, nunc in Museo Lupariensi curantur. Quae statuae inter  artificiosa Regni Veteris magna opera a peritis censentur.

## Nexus externi
*Statues of Sepa and Nesa. Department of Egyptian Antiquities: From the late prehistoric period to the late Middle Kingdom (circa 3800–1710 BC). Museum Lupariense.

Categoria:Homines domus tertiae Aegypti
Categoria:Sacerdotes
Iacobus Meskimen

[thumb|Meskimen die [1 Februarii 2014]]
**James Ross** "**Jim**" **Meskimen** (natus Angelopolis in oppido California die 10 Septembris 1959) est comoedus atque histrio Americanus.

## Notae 
## Nexus externi 
* 

Categoria:Comoedi
Categoria:Actores Civitatum Foederatarum
Merit-Ptah

**Merit-Ptah** ('Amata a Ptah'; floruit saeculo 27 a.C.n.) fuit mulier et principalis medica in comitatu regis tempore domuum secundae tertiaeque Aegypti antiquae. Quae medicinam exercere soleret, cum mulieres in Aegypto antiqua medicae obstetricesque saepe factae essent, mulieribusque erant scholae medicae. Alia Aegypti antiquae medica fuit Peseshet. Merit-Ptah et Peseshet primae orbis terrarum medicae notae censentur.

Imago Merit-Ptah in eius sepulcro in Valle Regum invenitur. Inscriptio de principali medico, quam in sepulcro a filio, maximo sacerdote, posuit, eam medicos docuisse et curavisse significat, regemque quidem assedisse.

Merit Ptah medica non confundenda est cum Merit-Ptah, uxore Ramose gubernatoris Thebarum et primus minister sub Akhenaten, quae cum marito in TT55 ad Sheikh Abd el-Qurna depingitur.

## Legatum
[thumb|Merit Ptah, [crater illisionis in superficie Veneris repertus, e Merit Ptah appellatur.]]
Unio Astronomica Internationalis crater illisionis Merit Ptah in Venere ex ea appellavit.

## Notae
## Bibliographia
*Baikie, James. 1932. *Egyptian Antiquities in the Nile Valley.* Methuen.
*Jahren, Hope. 2017. *The Best American Science and Nature Writing 2017.* Houghton Mifflin Harcourt. ISBN 9781328715517.
*Kampp, Friederike. 1996. *Die Thebanische Nekropole.* Moguntiaci: Zabern.
*Moran, Michael E. 2013. *Urolithiasis: A Comprehensive History.* Springer Science & Business Media. ISBN 9781461481966.
*Phalen, Robert F. 2017. *Core Ethics for Health Professionals: Principles, Issues, and Compliance.* Springer. ISBN 9783319560908. 
*Serageldin, Ismail. 2006. *Women in Science, Time to Recognize the Obvious.* Bibliotheca Alexandrina. PDF.

## Nexus externi
*Merit Ptah.

Categoria:Mortui saeculo 27 a.C.n.
Categoria:Homines domus tertiae Aegypti
Categoria:Medici Aegypti
Categoria:Mulieres
Categoria:Nati saeculo 27 a.C.n.
Serra (instrumentum)

thumb|Serra.

**Serra** est instrumentum tignarium lignum tractatonis secando. Verbum est *serram ducere*. 

## Historia 
[thumb|Iam in [Aegyptus antiqua|Aegypto antiqua serrae notae et adhibitae erant.]]
Secundum Ovidium Graeci antiqui serras earumque usum a Talo inventa esse crediderunt:
 ... ille etiam medio spinas in pisce notatas traxit in exemplum ferroque incidit acuto perpetuos dentes et serrae repperit usum ...

* Arbor
* Faber tignarius
* Supellex

## Notae 
## Nexus externi 
Categoria:Instrumenta
Categoria:Ligna
Armenus Sargsjan

**Armenus Sargsjan** seu litteris Armeniacis Արմեն Սարգսյան, litteris Latinis saepius *Armen Sarkissian* (Erivani natus die 23 Iunii 1953) est computator et politicus Armeniae.

Alumnus et mox professor scientiae physicae universitatis Erivanensis, Armenus Sargsjan inventorem fuisse dicitur ludi computatralis Tetris. Legatus patriae meruit ab anno 1992 apud regimen Britannicum, deinde Bruxellis apud Belgicam Unionemque Europaeam. Primus minister Armeniae fuit a die 4 Novembris 1996 usque ad 20 Martii 1997. Professor fuit scholae commercialis universitatis Cantabrigiensis ab anno 2000 et eisdem annis rector societatum commercialium. Socius est ab anno 2002 Fori Oeconomici Mundialis. Die 2 Martii 2018 praeses patriae electus est.

## Nexus externi 
* Curriculum vitae olim apud *Eurasia House* divulgatum

Categoria:Homines vivi
Categoria:Nati 1953
Categoria:Politici Armeniae
Categoria:Gubernatores civitatum
Categoria:Professores Universitatis Erivanensis
Categoria:Professores Universitatis Cantabrigiensis
Categoria:Legati Armeniae
Categoria:Mercatores
Sanctus patronus

[thumb|[Petrus|Sanctus Petrus est patronus Basilicae Sancti Petri Romae]]
**Sanctus patronus** apud Christianos Catholicos, Orthodoxos, Anglicanos, atque apud aliquos Musulmanos, est sanctus advocatus hominis, loci, professionis. Fideles credunt hos sanctos pro eos quibus patrocinantur apud Deum intercedere posse.

## Pinacotheca 

Gößweinstein Apollonia Statue P1210175.jpg|Sancta Apollonia est patrona medicorum dentariorum
Patriarchate of Pec, St. Nicholas chapel - 15 Nicholas calming storm and saving sailors.jpg|Sanctus Nicolaus est, inter alia, patronus nautarum
Britain Needs You at Once - WWI recruitment poster - Parliamentary Recruiting Committee Poster No. 108.jpg|Sanctus Georgius est, inter alia, patronus Angliae

## Notae 
## Nexus externi 
* 

Categoria:Sancti
Categoria:Religio Christiana
David Ogden Stiers

[thumb|Stiers anno [1977]]
**David Ogden Stiers** (natus *David Allen Ogden Stiers* Peoriae Illinoesiae die 31 Octobris 1942; mortuus cancro vesicae Portu Novo in oppido Oregoniae die 3 Martii 2018) fuit comicus, histrio, et musicus Americanus.

## Notae
## Nexus externi
* 

Categoria:Actores Civitatum Foederatarum
Categoria:Actores televisifici Civitatum Foederatarum
Categoria:Incolae Illinoesiae
Categoria:Musici Civitatum Foederatarum
Geometria Euclidea

[thumb|Pars [Raphael Sanctius Urbinas|Raphaëlis *Scholae Atheniensis*, in quo depingitur mathematicus Graecus, fortasse Euclides aut Archimedes, qui circino constructionem geometricam facit.]]
**Geometria Euclidea** est ratio mathematica, quae Euclides Alexandrinus in  *Elementis,* libro de geometria, descripsit. Modus Euclidis consistit in axiomatibus ponendis ex quibus multa theoremata concludit. Conclusiones Euclidis, quamquam partim a prioribus mathematicis expositae, ab Euclide primum in una ampla ratione logica ordinatae sunt. *Elementa* incipiunt geometriâ plani, quae ratio axiomatica, inductio in demonstrationes mathematicas, etiamnunc in ludis docetur. Deinde ad geometriam solidam trium dimensionum procedit. Magna *Elementorum* pars propositiones continet, lingua geometrica explicatas, quae hodie partes algebrae et theoriae numerorum habentur.

* Angulus
* Circulus
* Diagonalis
* Geometria analytica
* Linea
* Parallelogramma
* Quadrum
* Rectangulum
* Rhombus (geometria)
* Systema coordinatarum
* Theorema Pythagorae
* Triangulum

## Notae 
## Bibliographia 
* .
* .
* .
* Heath, L. (1925) 1956. ''The Thirteen Books of Euclid's Elements,* ed. secunda. Facsimile. (Prima editio Cambridge University Press.) Novi Eboraci: Dover Publications. 3 vol.: ISBN 0-486-60088-2 (vol. 1), ISBN 0-486-60089-0 (vol. 2), ISBN 0-486-60090-4 (vol. 3).
* .
* .
* Nagel, E., et J. R. Newman. 1958. *Gödel's Proof.* Novi Eboraci: New York University Press.
* Tarski, Alfred. 1951. *A Decision Method for Elementary Algebra and Geometry.* Berlekeiae: University of California Press.

## Nexus externi 
* Hazewinkel, Michiel, ed. (2001) [1994]. https://www.encyclopediaofmath.org/index.php/Euclidean_geometry "Euclidean geometry"], *Encyclopedia of Mathematics*, Springer Science+Business Media B.V. / Kluwer Academic Publishers, ISBN 978-1-55608-010-4.
* Hazewinkel, Michiel, ed. (1994) 2001. "Plane trigonometry", *Encyclopedia of Mathematics*, Springer Science+Business Media B.V. / Kluwer Academic Publishers, ISBN 978-1-55608-010-4,
* Kedlaya, Kiran. *Geometry Unbound.'' Tractatio per geometriam analyticam effecta; PDF; diplomate GFDL.

Categoria:Geometria elementaria
Categoria:Geometria Euclideana
Scalar (physica)

**Scalar** , sive **quantitas scalaris,** in physica est quantitas physica, quae *singulari elemento* cuiusvis campi numerici, ut quisque numerus realis, apte describi potest. Notio contraria est vector. Saepe unitates mensurae adiectae reperiuntur. Alia dictio scalarem quantitatem physicam magnitudine quantitate *unica* esse notat.

Exempli scalaris sunt massa, longitudo, celeritas, temperatura, quatenus omne punctum proprie numero *unico* definitur.

* Andreas Celsius
* Productum interius

## Notae 
## Bibliographia
*Arfken, George. 1985. *Mathematical Methods for Physicists.* Ed. 3a. Academic press. ISBN 0120598205.
*Feynman, Richard P., Robert B. Leighton, et Matthew Sands. 2006. *The Feynman Lectures on Physics,* 1. ISBN 0805390456.

Categoria:Notiones in physica